पापा निक ने साथ स्टेज पर आईं नजर, प्रियंका चोपड़ा ने शेयर की इवेंट की तस्वीरें
Priyanka Chopra Caught With Daughter Malti At Jonas Brothers Concert. एक्ट्रेस प्रियंका चोपड़ा हाल ही पति निक जोनस के कॉन्सर्ट जोनस में पहुंची। इस दौरान उनकी बेटी मालती और उनकी मां मधु चोपड़ा भी उनके साथ नजर आईं।
एक्ट्रेस प्रियंका चोपड़ा हाल ही पति निक जोनस के कॉन्सर्ट जोनस में पहुंची। इस दौरान उनकी बेटी मालती और उनकी मां मधु चोपड़ा भी उनके साथ नजर आईं। यह पहला मौका था जब मैरी मालती अपने पिता और जोनस ब्रदर्स के कॉन्सर्ट देखने पहुंची थीं। हाल ही में निक ने सोशल मीडिया पर बेटी मालती के साथ ब्लैक एंड व्हाइट फोटो शेयर की है, जिसमें वो कॉन्सर्ट के दौरान उनकी गोद में दिखाई दे रही हैं।
बता दें कि यह इवेंट लंदन के अल्बर्ट हॉल में रखा गया था, जहां अच्छी-खासी संख्या में लोग पहुंचते थे।
मालती का पहला साउंड चेक, व्हाइट आउटफिट में नजर आईं 
फोटो में निक जोनस स्टेज पर खड़े हैं। उनके एक हाथ में माइक है, वहीं दूसरे हाथ से उन्होंने मालती को गोद में लिया है। मालती के हाथों में हेडफोन है। पोस्ट शेयर करते हुए निक ने लिखा- ‘मालती का पहला साउंडचेक।
शेयर की गई फोटो में निक सफेद शर्ट और ब्लैक पैंट में नजर आए, वहीं मालती ऑल व्हाइट आउटफिट और मैचिंग टोपी में बेहद प्यारी लगीं।
पापा-बेटी की जोड़ी पर फैंस ने जमकर रिएक्ट किया
निक और मालती की लेटेस्ट फोटो पर सेलेब्स और फैंस जमकर रिएक्ट कर रहे हैं। एक यूजर ने कमेंट सेक्शन में लिखा- यह तस्वीर पीछे मुड़कर देखने के लिए बड़ी ही खूबसूरत याद होगी। दूसरे यूजर ने लिखा- आप इंडिया के हैंडसम दामाद हो। तीसरे यूजर ने लिखा- मुझे इंतजार है कि मालती कब तक अपना पहला इंस्ट्रूमेंट उठाएगी और वो क्या होगा। मुझे लगता है कि वो शायद पियानो से शुरुआत करेंगी। चौथे यूजर ने लिखा- मालती बिल्कुल आपकी तरह दिखती हैं।
प्रियंका-निक ने शेयर की रोमांटिक तस्वीरें
बेटी के अलावा प्रियंका और निक ने अपने सोशल मीडिया हैंडल पर कई तस्वीरें शेयर की हैं, जिनमें कपल रोमांटिक पोज देता नजर आ रहा है। वहीं प्रियंका ने इवेंट नाइट की कई खूबसूरत तस्वीरें ली हैं, जिनमें वो अपनी मां मधु के साथ नजर आ रही हैं। आइए नजर डालते हैं इन अन्य फोटोज पर
